Leonardo-Finmeccanica har indgået en aftale med det danske forsvar om at levere dets seneste Generic Vehicle Architecture (GVA) teknologi til hærens flåde af landkøretøjer,...

Leonardo-Finmeccanica har indgået en aftale med det danske forsvar om at levere dets seneste Generic Vehicle Architecture (GVA) teknologi til hærens flåde af landkøretøjer, meddeler den italienske forsvarsproducent.

Leonardo-Finmeccanicas systemer og sensorer vil blive udstyret til størstedelen af den danske hærs landkøretøjer, hvilket potentielt set løber op i en størrelsesorden af mere end 500, fremgår det i følge kontrakten mellem Forsvarets Materiel- og Indkøbsstyrelse (FMI) og forsvarsproducenten.

Systemet er udviklet til at være kompatibel med den seneste GVA teknologi og vil bl.a. blive udstyret på den danske hærs nye Piranha V pansrede mandskabsvogne, nye pansrede patruljekøretøjer, køretøjer Wisent køretøjer, Leopard II kampvogne og CV90 kampkøretøjer.

Den første produktionsordre under kontrakten forventes med snarlig leverance, meddeler Leonardo-Finmeccanica.

Det modulære missionssystem vil blive tilpasset hver eneste type af forsvarets kompatible køretøjer, og Forsvaret vil have mulighed for at vælge forskellige billedsensorer, som de mener passer bedst i forhold til de missioner de enkelte køretøjer skal udføre.

General Vehicle Architecture standarden, er en tilgang til missionssystemer til køretøjer, som anvender standard infrastruktur og brugergrænseflader til systekontrol, og som gør det nemmere at træne personel og foretage fremtidige opgraderinger.

GVA arkitekturen tillader ligeledes andre missionssystemer at blive implementeret, såsom masse-monterede sensorer til rekognosceringsmissioner, fjernstyrende våbenstationer ift. lokal beskyttelse, og det kan nemt integreres med eksisterende hardware, som hjælper med at reducere plads og omkostninger.